Maak reg vir somer | SARIE
Almal hunker dié tyd van die jaar na luilekker dae op stoepe of langs die swembad. Die winkels is propvol dekor-items om die lewe buite lekker te maak. Ons wys ’n paar waarvan ons hou.
Ons is mal oor die vrolike verskeidenheid opblaas-plastiekspeelgoed vir die swembad. Daar is ’n verskeidenheid in die vorm van flaminke, waatlemoenskywe, pynappels en talle meer, te koop by Mr Price home. Dis geskik vir oud en jonk se Kerskouse.
2. Langs die swembad
’n Spinternuwe reeks kontemporêre handdoeke en eetgerei, spesiaal vir die buitelewe, is tans beskikbaar by Cotton On-winkels.
3. Swemhanddoek en sak
Saam met ’n verskeidenheid mooi handdoeke is daar ook strandsakke te koop.
4. Sit gemaklik
Rig jou stoep of patio so in dat dit lyk soos ’n buite-sitkamer. ’n Paar ekstra vloerkussings maak dit nog geselliger. Meubels, matte en kussings is te koop by @home.
5. Kampbed vir buite
As jy nie buitemeubels het nie, slaan gerus ’n kampbed op vir die somerseisoen en rig ’n lekker sit/lêhoek in. Dekor-items is te koop by @home.